SARL-NUUS SONDAG 11 November 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat aangekondig moet word dat die sleutels van drie radioa- 
mateurs onlangs stil geraak het. Hulle is: 


Die van Joachim Géldner, ZS6AHJ, op 1 November in die ouderdom van 84 
jaar. Hy was an lewenslange erelid van die die Centurion Amateurradioklub. 


Die van Oppie Opperman, ZS1OP, op Sondag 4 November, in die ouderdom van 
83 jaar. Oppie was sedert 1993 lid van die SARL en Boland Amateurradioklub. 
Oppie laat sy LV Frieda na. 


Die derde is die van Pieter Botha, ZS4PB (oukêrel Push Button) op 7 November. 
Pieter het 'n tyd gelede plaastoe getrek om tussen sy rooibeeste' te wees, maar 
gedurende die afgelope aantal maande het sy gesondheid baie agteruitgegaan. 


Ons innige meegevoel aan die familie en vriende van die oorledenes. 
(POUSE) 

IN DIE NUUS VANDAG: 

VANDAG IS HERDENKINGSONDAG 

TARU ADMINISTRATIEWE RAAD VERGADER IN VIETNAM 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


VANDAG IS HERDENKINGSONDAG 


Teen ongeveer 05:00 op Maandag 11 November 1918, presies 94 jaar gelede, is 
die wapenstilstand onderteken in 'n spoorwegwa van Maarskalk Foch se spesiale 
trein in die Rethondewoud aan die westelike front in Frankryk. Teen 11:00 op 
Maandag 11 November 1918, het die kanongebulder opgehou en het stilte en 
vrede op die westelike front neergedaal en het die Eerste Wêreldoorlog ge-eindig. 
Dit word geraam dat byna 9,5 miljoen soldate, matrose en vlieëniers aan beide 
in die groot oorlog omgekom het. 


Elke tweede Sondag in November gedenk die SARL almal wat hulle lewens op- 
geoffer het ter verdediging van hulle land, met 'n spesiale kerkdiens wat vandag 
tydens die tweede helfte van die program Amateur Radio Today” uitgesaai word. 


Dominee Jan Kramer, ZS6JRK, sal die herdenking in Engels en Afrikaans hou 
en sal die eerste keer om 10:40 uitgesaai word. Dankie, aan Marten, ZS6ZY, 
wat die reëlings getref het. Alle radiostasies word versoek om as `n teken van 
respek stilswye gedurende die diens te handhaaf. 


Klubs wat die diens op hulle eie herhalers, of op HF, uit te saai, kan die klanklêer 
van www.sarl.org.za aflaai. Kies “Amateur Radio Today” in die linkerhandse 
spyskaart en volg die aanwysings. 


TARU ADMINISTRATIEWE RAAD VERGADER IN VIETNAM 


Die Algemene Vergadering van die Administratiewe Raad van die Internasionale 
Amateurradio-unie is van 2 tot 4 November in Ho Chi Minh Stad in Viëtnam 
gehou. Die A.R. bestaan uit die 3 Internasionale amptenare en 2 verteenwo- 
ordigers van elk van die 3 TARU-streeksorganisasies en is verantwoordelik is vir 
uitvoering van die beleid en bestuur van die TARU. 


Volgens die Sekretaris, Rod Stafford, W6GROD, was die vergadering `n sombere 
geleentheid weens die afsterwe van streek 3 se voorsitter, Michael J. Owen 
VK3KT. Michael was `n lid van die Administratiewe Raad vir `n groot deel van 
die bestaan van Raad. Hy het gereeld bygedra tot die pogings van die TARU 
om amateurradio te bevorder asook die behoud van die stokperdjie. 


Die A.R. het besluite oor die volgende items geneem: 


Hersien die sukses behaal tydens die 2012 Wêreld Radiokommunikasiekonferen- 
sie, insluitend die nuwe sekondêre toekenning van die 472 tot 479 kHz aan die 
amateurbande, die vermyding van frekwensiegebruik met HF-liggingbepalende 
dienste, asook voorbereiding van 'n agenda-item vir WRGO-15 in verband met 
die toekenning aan amateurs in die 5 MHz-band. Agenda-items vir WRC-15 
is hersien en aanvanklike TARU-standpunte is geformuleer oor die agenda-items 
aangaande amateur en amateursatellietdienste. Die huidige werksdokument wat 
die spektrumvereistes van die amateur en amateursatellietdienste beskryf, is 
hersien en bygewerk. Die A.R. ontvang die finale verslag van die TARU 2025- 
komitee. As gevolg van die huidige ekonomiese klimaat was dit nie moontlik 
om 'n aanvaarbare finansiële struktuur te ontwikkel vir die inwerkstelling van 
die voorgestelde organisatoriese struktuur vir die TARU nie. Die komitee het 
volledige voorgestelde riglyne vir die verkiesing van die President en die Vise- 
President hersien, die voorstelle is deur die A.R. aanvaar Die ITU-vergaderings 
waar TARU-verteenwoordiging vir die komende jaar nodig is, is geidentifiseer en 
planne vir verteenwoordiging is hersien. Die Michael J Owen, VK3KT, toeken- 
ning is ingestel om erkenning te verleen aan die indiwidu of indiwidue wat die 
beste voorbeeld stel van toegewyde en harde werk deur TARU-vrywilligers. Die 
Raad hersien die werk van die komitee verantwoordelik vir die opstel van `n her- 
siene handleiding vir kundiges en verteenwoordigers wat vergaderings namens 


die TARU bywoon. Die handleiding sal teen die lente van 2013 gereed wees en 
sal na voltooiing aan IARU-vrywilligers oorhandig word. Die tema, “Ingang tot 
die eeu van noodkommunikasie is aanvaar vir die volgende Wêreldamateurra- 
diodag, 18 April 2013. Die nuwe webtuiste van die TARU is ingestel. Personeel 
van die Internasionale Sekretariaat tesame met Digitale Inhoudsko-ordineerder 
Magdalena Owczarska, WI1MGZ, is bedank vir hul aandeel in hersiening van 
die nuwe webtuiste. Dale E. Hughes, VKI1DSH, en Colin J. Thomas, G3PSM, 
word gekies deur die A.R. as IARU Tegniese Verteenwoordigers om die TARU 
by die ITU en Internasionale vergaderings te verteenwoordig. Die begroting 
vir 2013-2015 soos voorgelê deur die Internasionale Sekretariaat was onder oë 
geneem en aanvaar. Die begroting is gebaseer op verwagte donasies van die 
ITARU Streke 1, 2 en 3 om die onkostes te dek in ooreenstemming met vorige 
aanvaarde beleid. Die verslag van die komitee vir die moniteringstelsel is on- 
der oë geneem en aanvaar. As gevolg van die die stigting van die komitee 
vir die moniteringstelsel sal die pos van internasionale koërdineerder vir moni- 
teringstelsel nie meer nodig wees nie. Die ARRL se Chuck Skolaut, KOBOG, 
wat die vorige 4 jaar in hierdie pos gedien het, is bedank vir sy diens. Ver- 
slae van die TARU Internasionale Komitee en Adviseurs is ontvang. Hulle is: 
Internasionale Bakenprojekko-ordineerder Peter Jennings, ABGWM/VE3SUN; 
Satellietadviseur Hans van de Groenendaal ZS6AKV; EMK-adviseur Christian 
Verholt, OZ8CY; Internasionale Ko-ordineerder vir Noodkommunikasie, Hans 
Zimmerman, F5VKP/HB9AO@S, en die Ko-ordineerder vir Internasionale Moni- 
terinstelsel, Chuck Skolaut KOBOG. Die volgende geskeduleerde in persoon ver- 
gadering van die Administratiewe Raad sal in September 2013 in die omgewing 
van Cancun in Meksiko, tesame met die Streek 2 TARU-konferensie gehou word. 


KLUBAFFILIASIE 


Hierdie week het nog 2 klubs by die SARL geaffilieer. Ons verwelkom Magalies 
Radioamateurklub en Noord Natal Amateurradioklub. Dit bring die totaal van 
geaffilieerde klubs op 30 te staan. Vir `n volledige lys van geaffilieerde klubs, 
gaan na die SARL-webblad en klik op Club Talk. 


KOMPETISIENUUS 


Die Sasolburg radioklub SE kompetisiekomitee het die volgende uitslae vir die 
afgelope Erfenisdagkompetisie bekend gemaak: 1ste ZS4D7Z 378 punte 2de 
ZS6OY 198 punte 3de ZS6MHH 192 punte 


15 Stasies het ingeskryf. Indien die wind nie die Durbanklub afgewaai het nie, 
sou hulle in die eerste plek gewees het! Die wind was op Erfenisdag baie sterk 
op die Bluff, wat normaalweg vir hierdie tyd van die jaar heerlike staanplek sou 
wees. 


ZS6OY het van die lugvaartmuseum by die Randse Lughawe ook merkwaardige 
kontakte gemaak. Hulle het intussen 'n prag @OSL-kaart aan al hulle kontakte 
gestuur, en ons vra dat u dit sal antwoord met u eie kaart. Dit is beslis die 
mooiste en beste erkenning wat amateurs aan mekaar kan geel 


Die SandStone Estate naby Ficksburg in die Oos-Vrystaat het geskiedenis 
gemaak met die stasie deur Johan van Zijl, ZSAD7Z. Met die vriendelike 
toestemming van Wilfred Mole, eienaar van die landgoed, is dit die eerste 
keer ooit dat `n amateurradiostasie vanaf die plaas werk. Sandstone Estate 
is bekend vir al die werkende stoomlokomotiewe wat daar aktief bedryf word. 
Baie geluk aan Johan omdat hy die tyd geneem het om 'n stasie daar op te stel 
en dan ook die kompetisie te wen! 


Die kompetisiekomitee van die Sasolburg Radioklub bedank al die deelnemers. 
Hulle is tans besig om sertifikate vir al die inskrywings voor te berei. Dit sluit 
ook die sertifikate vir die ZS4 Naelloop in. Verwag die sertifikate teen einde 
November. 


Durban Amateurradioklub se 80 m @SO-party. 


Die uitslae van die tweede been van die 80 m JSO-party is as volg: 1ste, Pieter 
Jacobs, ZS6XT 385 punte 2de, Warren Reilly, ZS4W 315 punte 3de, Andre Le 
Roux, ZS1JEN 265 punte 


Gesamentlike uitslae vir die eerste en tweede bene vie 2012: 1ste, Pieter Jacobs 
ZS6XT 815 2de, Warren Reilly ZS4W 315. 3de, Nic Dreyer ZS6NCK 310. 


Congratulations to Pieter Jacobs, ZS6XT. 


Die Senior Padvinder Sederbergavontuur vind vanaf 10 tot 22 Desember 2012 
plaas. Die SARL borg die radiobasis vanaf Matjiesrivier. Kontak Riaan, ZSAPR, 
indien jy ook deel van die personeel by hierdie basis wil wees. Stuur `n e-pos 
aan zsApr@asl.net vir meer besonderhede. 


KLUBNUUS 


Die nuwe komitee van die Sasolburg Radioklub is: Voorsitter: Riaan Greef, 
ZSAPR O/Voorsitter: Erich Jannasch, ZSAVW Sekretaris/ Tesourier: Amanda 
Greeff, ZS6AGS ORX, SA-OSL & Kompetisies: Jaco Le Roux, ZS6PX Tegnies: 
Ockerd Taljaard, ZSALZ 


Baie geluk aan die lede met julle verkiesing as komiteelede van die klub tydens 
die AJV gehou op 2012-10-13. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die sonfakkel droogte van die afgelope paar 
weke gebreek is toe `n nuwe sonvlek 'n M1.7-klas uitbarsting gehad het. Daar 
is 'n goeie kans vir verdere M-klas fakkels gedurende die week. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 53. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan ook gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 


13 November PEARS HF DX-kompetisie. 17 November - SARL se Nasionale 
Velddag begin om 10:00 UTC en duur tot 10:00 UTC op Sondag 18 November. 
18 November Logstate vir die RaDAR-kompetisie moet in wees na, die Licht- 
enberg Amateurradioklub (LARK), Posbus 410, Lichtenburg, 2740 of per e-pos 
na zs6lrk@nwinternet.za.org. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolf-luisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 18:30 UTC op 4 895 kHz plaas (Let op, `n nuwe tyd en 
frekwensie!). Ontvangsrapporte sal waardeer word. (Ons is in die besonder 
geinteresseerd in verslae oor ontvangs op 4 895 kHz aangesien dit naby aan 
die voorgestelde nuwe amateurtoekenning van 5 MHZ is. Ontvangsverslae uit 
alle gebied van Suid-Afrika sal waardevol wees vir ons aansoek aan OKOSA vir 
frekwensiestudies. Stuur verslae aan artoday@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, met ver- 
talings deur Luis de Bruin, ZS5LP, en dit is saamgestel deur George Honiball, 
ZSONE. 


Dankie dat u geluister het, 73. 
/EX 


